OpenLLM-France/wikimedia huggingface dataset:
# Walk with me! Do you know your walking routine?

Walk with me! Do you know your walking routine? (en català: «Camina amb mi! Coneixes la teva rutina de caminada?») és un videojoc de fitnes per a Nintendo DS publicat per Nintendo. Va ser llançat l'1 de novembre de 2008 al Japó i va arribar a Europa el 5 de juny de 2009. Inclou dos podòmetres, desenvolupats per Nintendo, mentre que el programari es va desenvolupar conjuntament amb Creatures i Engines.
Forma part de la sèrie Touch! Generations. És un dels únics cinc jocs per a Nintendo DS amb suport per als personatges Mii.

## Visió general

Walk with me! permet fins a quatre usuaris fer un seguiment de les seves activitats de caminar o córrer a través d'una sèrie de gràfics i estadístiques, així com establir objectius per ells mateixos. El joc compta amb dos podòmetres amb infrarojos que comuniquen al joc les dades de les caminades de l'usuari.
El joc fa servir els personatges Mii per fer un seguiment dels progressos de cada usuari. Els permet crear un Mii dins del joc o transferir-ne un existent sense fil des del canal Mii d'una consola Wii a la Nintendo DS. El joc ofereix també una sèrie de minijocs per desbloquejar, i els usuaris podien també carregar les seves dades en línia mitjançant la Nintendo Wi-Fi Connection per afegir-les a les classificacions setmanals i a un recompte de passos mundial estilitzat com una caminada pel Sistema Solar.

## Recepció

L'Official Nintendo Magazine va donar al joc una puntuació del 75%, assenyalant els beneficis per a la salut de l'exercici físic i que seguir les estadístiques era molt addictiu, però també la inutilitat intrínseca del joc.
El joc va vendre 26.000 còpies en la primera setmana del llançament al Japó.

## Notes

* ↑ A Amèrica: Personal Trainer: Walking, al Japó: Aruite Wakaru: Seikatsu Rhythm DS (歩いてわかる 生活リズムＤＳ)

## Referències

* ↑ «Nintendo Pedometer Is For DS Walking Game» (en anglès), 03-10-2008. [Consulta: 16 març 2024].
* ↑ «Stroll through some Personal Trainer: Walking screens - DS Fanboy». [Consulta: 16 març 2024].
* ↑ Staff, Siliconera. «Personal Trainer: Walking Brings Mii Making To The DS» (en anglès americà), 21-10-2008. [Consulta: 16 març 2024].
* ↑ «DS Review: Walk With Me - Official Nintendo Magazine», 16-02-2009. Arxivat de l'original el 2009-02-16. [Consulta: 16 març 2024].
* ↑ rawmeatcowboy. «Japanese software sales - Oct. 27th to Nov. 2nd» (en anglès), 05-11-2008. [Consulta: 16 març 2024].

## Enllaços externs

* Lloc web europeu
* Lloc web japonès
# Walker (Iowa)

Walker és una població dels Estats Units a l'estat d'Iowa. Segons el cens del 2000 tenia 750 habitants.

## Demografia

Segons el cens del 2000, Walker tenia 750 habitants, 273 habitatges, i 197 famílies. La densitat de població era de 413,7 habitants/km².
Dels 273 habitatges en un 40,3% hi vivien nens de menys de 18 anys, en un 62,6% hi vivien parelles casades, en un 7,3% dones solteres, i en un 27,5% no eren unitats familiars. En el 22,7% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,23.
Per edats la població es repartia de la següent manera: un 30,7% tenia menys de 18 anys, un 8,5% entre 18 i 24, un 30,3% entre 25 i 44, un 18,7% de 45 a 60 i un 11,9% 65 anys o més.
L'edat mediana era de 33 anys. Per cada 100 dones de 18 o més anys hi havia 86,4 homes.
La renda mediana per habitatge era de 43.438 $ i la renda mediana per família de 50.556 $. Els homes tenien una renda mediana de 34.271 $ mentre que les dones 23.618 $. La renda per capita de la població era de 16.258 $. Entorn del 4,1% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Walker». American Fact Finder. Oficina del Cens dels Estats Units, 12-01-2010.
# Vittorio Carlevaro

Vittorio Carlevaro (Ovada, 1882 - Buenos Aires, 1905) va ser un ciclista italià i aviador que es va especialitzar en el ciclisme en pista. Sempre competint com amateur, va guanyar una medalla de plata al Campionat del món de mig fons de 1903, per darrere del suís Edmond Audemars. Va morir d'un accident mentre participava en una exhibició aèria.

## Referències

* ↑ «Storia di Vittorio Carlevaro». museociclismo.it. [Consulta: 11 agost 2016].
* ↑ Walter Secondino, Ovadesi in Bicicletta, Accademia Urbense, ISSN 1723-4824, pàg 40-41

## Enllaços externs

* Resultats a sitiodeciclismo.net'
* Resultats a cyclebase.nl'
* Resultats a museociclismo.it
# Viver (Viver i Serrateix)

Viver és un poble del municipi de Viver i Serrateix (Berguedà), de 61 habitants (2015), format per un petit nucli al voltant de l'església parroquial de Sant Miquel de Viver, que es troba al llarg pla de Viver i un conjunt de masies disseminades. Està situat al sud de la comarca, amb excel·lents vistes cap al Prepirineu berguedà.
L'església parroquial, que es troba entre Vilanova, a l'esquerra, i cal Sastre, a la dreta, es troba ja documentada des del segle x, quan ja hi havia un temple preromànic, com ho testimonien dues tombes antropomorfes excavades a la roca. El 1187 es va consagrar una església, que és l'esquelet de l'actual; la nau central correspon a l'església d'aquella època. És un edifici romànic de transició al gòtic. Tenia una nau i l'absis era rectangular. En els segles xvii i xviii va ser profundament remodelada i s'hi van afegir cossos fins a arribar a la forma actual. El campanar es va aixecar el 1798.

## Història

A l'època iberoromana Viver ja era un territori força poblat per petites cases de pagès. Se n'han trobat vestigis a Trulls, El Maiol, Coromines, Carmona, Les Sitges, Sant Feliu i Albesa. No obstant això, també s'han localitzat restes més antigues dins el municipi.
La primera cita escrita del nom de Viver és de l'any 910. A l'indret anomenat El Castellot hi havia hagut un castell, que aglutinava els habitants al seu entorn. Es troba al ponent de l'església, en una codinera o zona de roques, que acaba amb una espectacular roca arrodonida, que és la que pròpiament s'anomena El Castellot. Les referències més antigues del castell són del segle viii, quan el rei franc Lluís el Piadós manà construir-hi unes fortificacions per lluitar contra els musulmans. La seva jurisdicció s'estenia sobre els masos de tot el poble. Aquest senyoriu va estar a les mans de diverses famílies nobiliàries com els Viver, els Peguera i els Rajadell entre d'altres. També destaca una necròpoli de tombes excavades a la roca amb forma humana, d'època alt medieval.
En el segle xii, Viver tenia 22 masos, entre els quals ja hi havia la majoria dels existents actualment, xifra que va anar augmentant. En el segle xvii n'hi havia 53.
Destaquen els masos d'Escardívol, Vilanova, Carmona, Coromines, Trulls, Sant Feliu. Cal subratllar el mas Albesa, que conserva l'estructura del segle xiii.

## Referències

* ↑ idescat.cat
* 1 2 «Viver». Ajuntament de Viver i Serrateix. Arxivat de l'original el 3 de febrer 2016. [Consulta: 29 gener 2016].
# Vinogradni (Vixesteblíievskaia)

* Per a altres significats, vegeu «Vinogradni».
Vinogradni - Виноградный (rus) és un possiólok del krai de Krasnodar, a Rússia. Es troba a la península de Taman, a la vora septentrional del liman Tsokur, a 38 km a l'oest de Temriuk i a 164 km a l'oest de Krasnodar, la capital.
Pertany a aquest municipi la població de Vixesteblíievskaia.
# Welfrange

Welfrange (en luxemburguès: Welfreng ; en alemany: Welfringen) és una vila de la comuna de Dalheim situada al districte de Grevenmacher del cantó de Remich. Està a uns 13,8 km de distància de la ciutat de Luxemburg.

## Referències

* ↑ «Welfrange». [Consulta: 19 octubre 2015].
# Wadi al-Kharid

Wadi al-Kharid o Ghayl al-Kharid és un dels principals rius del Iemen. Neix a uns 20 km al nord de Sanà prop de Hadakan i corre cap a l'interior reben diversos rierols, fins a arribar a l'oasi d'al-Djawf on s'uneix al uadi Madhab i bifurca cap al sud-est unint-se poc després al Wadi l-Atf, fins que es perd a les arenes de Ramlat Sabatayn. És un dels pocs rius perennes; hi ha peixos (Barbus arabicus) que són pescats pels pobladors del seu curs. És segurament el riu a la vora del qual Eli Gal va lliurar una batalla contra els àrabs el 24 aC sis dies després de sortir de Nadjran.

## Bibliografia

* Irvine, A.K. "wādī al-K̲h̲ārid". Encyclopaedia of Islam, segona edició., 2012. 29 de març de 2012 <http://referenceworks.brillonline.com/entries/encyclopaedia-of-islam-2/wadi-al-kharid-SIM_4214>

## Notes

* ↑ H. Scott, In the high Yemen, Londres, 1942
# Western Bulldogs

El Western Bulldogs Football Club és un club professional de futbol australià australià de la ciutat de Melbourne que disputa l'Australian Football League.

## Història

El club va ser fundat l'any 1873. El club ingressà a la Victorian Football League l'any 1925 amb el nom de Footscray Football Club, juntament amb els clubs Hawthorn i North Melbourne, tots ells provinents de la Victorian Football Association. En aquesta competició havia ingressat el 1886.

## Palmarès

* Victorian Football Association: 1898, 1899, 1900, 1908, 1913, 1919, 1920, 1923, 1924
* Australian Football League: 1954, 2016

## Enllaços externs

* Web oficial
* Fòrum a BigFooty
* "Around the Grounds" - Web Documental - Western Oval
# Yi Bingheogak

Yi Bingheogak o Pinghŏgak Yi Ssi, en coreà 빙허각 이씨 (1759-1824) era una escriptora coreana.
Junta amb la poetessa Seo Yeongsuhap (1753–1823) i la filòsofa confuciana Im Yunjidanga va ser una de les poques dones escriptores que van publicar sota el seu nom. Tot i que va haver-hi moltes escriptores a l'època de la Dinastia Joseon, la majoria va quedar anònimes. És coneguda pel seu llibre Enciclopèdia de la vida de les dones, un vademècum per l'organització de la vida quotidiana escrit el 1809, del qual es conserva el manuscrit a la biblioteca nacional de Corea.
En la seva obra insisteix que les dones s'han de fer respectar per les seves realitzacions econòmiques i literàries.

## Referències

* ↑ I-hwa Yi, Yi. Korea's Pastimes and Customs: A Social History. Paramus (NJ): Homa & Sekey Books, 2006, p. 219.
* ↑ Bae-Yong, Lee; Kyong-hee, Lee (trad.). «Confucianism and Women's Life». A: Ted Chan (ed.). Women in Korean History 한국 역사 속의 여성들 (en anglès, traduït del coreà). Seül: Ewha Womans University Press, 2008, p. 17.
* ↑ Ebrey, Patricia Buckley; Walthall, Anne. East Asia: A Cultural, Social, and Political History (en anglès). Boston: Cengage Learning, 2013, p. 366. ISBN 1285528670.
# Xavier Junquet

Xavier Junquet (Cornellà de Conflent, 1823 — Perpinyà, 1914) va ser un metge i botànic nord-català.
Des del 1846 possiblement va exercir la medicina al balneari de Vernet, en una professió que li venia de família. Paral·lelament es dedicà a la recol·lecció de mostres botàniques pel territori de la Catalunya del Nord, herboritzant a les comarques del Conflent, l'Alta Cerdanya i el Vallespir. Plasmà la seva tasca en un manuscrit conservat a la Societat Agrícola, Científica i Literària dels Pirineus Orientals; el botànic cerdà Lluís Companyó en publicà els resultats.

## Obres

* Catalogue des plantes récoltées sur le Canigou, Carença et vallées environnantes 1857, 60 pp. (original conservat a la biblioteca de la Societat agrícola, científica i literària dels Pirineus Orientals de Perpinyà; l'Herbari de l'Institut de botànica de Montpeller en té una còpia )

## Notes

* ↑ Per la seva data i lloc de naixement, podria haver estat fill d'en Jean Xavier Sébastien Junquet i de Stéphanie Malart Arxivat 2011-10-27 a Wayback Machine. i germà de Fréderic Jean Joseph Junquet (Cornellà, 23.6.1828 - Saint-Nazaire, Loira Atlàntic, 3.10.1868)
* ↑ Un Xavier Junquet indicava, a l'abril del 1846, que era "officier de santé" i demanava de poder exercir al Departament sense haver d'examinar-se novament
* ↑ Com ho evidencia el donatiu que el seu fill va fer: « La Société [Agrícola, Científica i Literària dels Pirineus Orientals] a reçu avec reconnaissance de M. Junquet d'Âmélie-les-Bains, un travail de M. Junquet père, médecin à Vernet-les-Bains, travail se composant: 1º d'un recueil de plantes trouvées au Canigou; 2º d'une étude sur les terrains où ont été recueillies ces plantes; 3º du récit d'une excursion à Notre-Dame de Nuria » — Bulletin de la Société agricole, scientifique & littéraire des Pyrénées-Orientales 47 (1906), p. 605
* ↑ Un Junquet va ser metge ("cirurgien") del balneari de Vernet Arxivat 2011-06-14 a Wayback Machine. el 1788. Un Fréderic Junquet publicà a Montpeller el 1853 el treball Essai sur l'existence et les causes de la pellagre observée dans les vallées de Vernet-les-Bains, Fulla et Fillols, Pyrénées Orientales

## Referències

* Gran Enciclopèdia Catalana
* ↑ Jean-Jacques Amigo, « Junquet (Xavier) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. (ISBN 9782908866506)
# Vànkino

Vànkino (en rus: Ванькино) és un poble del krai de Perm, a Rússia, que el 2016 tenia 300 habitants. Hi ha set carrers.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Warrior

«Warrior» té aquests significats:
* Warrior (Alabama), població dels Estats Units a l'estat d'Alabama.
* Rainbow Warrior, vaixell insígnia de l'ONG Greenpeace.
* Xena: Warrior Princess, sèrie de televisió coproduïda a Nova Zelanda i Estats Units.
* Rogue Warrior: Black Razor, videojoc desenvolupat per Zombie Studios i publicat per Bethesda Softworks.
* Warrior (grup de música), grup de heavy metal dels Estats Units.
* Warrior (IFV), model britànic de vehicle de combat d'infanteria.
* Warrior (pel·lícula del 2006), pel·lícula del 2006 protagonitzada per Mel Gibson
* Warrior (pel·lícula del 2011), pel·lícula del 2011 protagonitzada per Nick Nolte
# Zapatero moro

Zapatero moro és una pintura a l'oli sobre taula de fusta, que Miquel Viladrich elaborà l'any 1933 i que entrà a formar part de la col·lecció del Museu d'Art Jaume Morera de Lleida l'any 1974.
Viladrich cercava els seus models en els primitius pintors italians, tot seguint les petjades dels prerafaelites, per bé que el pintor de Torrelameu representava personatges del seu entorn més proper. El gust pel detallisme i el treball minuciós dels seus retrats, de caràcter folklòric, costumista, gairebé etnogràfic, que combinava amb habilitat amb una estètica arcaica o primitiva, generaven una barrega molt suggerent entre el simbolisme i la pintura regionalista del moment, fascinada per les obres que presentaven tipus representatius d'un territori o d'una cultura.
L'any 1932, Viladrich viatjà al Marroc on esdevingué un pintor orientalista, davant la perplexitat dels seus coetanis:
| « | Desde hace mucho tiempo tenía el proyecto de exaltar el trabajo de los nobles oficios. En ningún sitio quizá como en la zona de nuestro protectorado de Marruecos se encuentran tipos de artesanos y artífices. Realizado mi proyecto he dejado Tetúan con mucha amargura (…) Me pareció Tetúan la supervivencia del mundo musulmán que en Andalucía en sueños uno imagina. Ahora he pasado los dos años más felices de mi vida como hombre y como artista, porque allí encontré cordiales y francas amistades además de magníficos modelos, y frecuentando los barrios de herreros, tejedores, tontoreros, comerciantes, etc. | » |
| — Miquel Viladrich |||
Com a conseqüència d'aquest viatge, Viladrich elaborà una sèrie de 30 quadres: 20 d'oficis i 10 de temes sefardites. De fet, Zapatero moro és un gran exemple de la sèrie dels oficis, una clara mostra de l'interès del pintor per retratar els diferents personatges que configuren la galeria d'aquesta sèrie. La factura pictòrica de l'artista és d'un realisme i un detall admirables, tant pel que fa a la reproducció de tots els objectes propis de l'ofici de sabater i la seva disposició com en la típica indumentària que duen uns personatges que sempre miren l'espectador amb un hieratisme acusat, molt propi de l'obra de Viladrich.

## Referències

* 1 2 3 Navarro Guitart, Jesús. «Zapatero moro». Catàleg general d'obra del Museu d'Art Jaume Morera. Arxivat de l'original el 4 de març 2016. [Consulta: 4 agost 2013].
* ↑ Casamartina i Parassols, Josep «El perfecto desconocido». El País, 08-09-2007 [Consulta: 4 agost 2013].

## Bibliografia

* Tudelilla, Chus. Viladrich: primitivo y perdurable = primitiu i perdurable. Zaragoza: Gobierno de Aragón, 2007. ISBN 978-84-8380-034-8.
# Xalet Faixat

El Xalet Faixat és una obra noucentista de Castell d'Aro, Platja d'Aro i s'Agaró (Baix Empordà) protegida com a Bé Cultural d'Interès Local. El xalet Ensesa és situat dins la urbanització de s'Agaró en una parcel·la amb vistes al mar a la punta d'en Pau.

## Descripció

Es tracta d'un xalet de planta baixa i pis format per un volum compacte amb coberta a quatre vessants i una façana alineada al carrer. Aquí l'arquitecte Rafael Masó utilitza un llenguatge de caràcter renaixentista i s'allunya de l'"estil s'Agaró", introdueix alguns elements de pedra recuperats, possiblement provinents d'alguna casa noble del poble de Celrà segons una anotació manuscrita del mateix Masó, com ara un portal adovellat o un finestral amb frontó. El portal ha canviat d'ubicació i el xalet ha estat força reformat.

## Referències

* 1 2 «Xalet Faixat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].
# Wumuïta

La wumuïta és un mineral de la classe dels òxids. Rep el nom del riu Wumu, a la República Popular de la Xina, proper a la localitat tipus.

## Característiques

La wumuïta és un òxid de fórmula química KAl$_{0.33}$W$_{2.67}$O$_9$. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2020. Cristal·litza en el sistema hexagonal. La seva duresa a l'escala de Mohs es troba entre 5 i 6.
Les mostres que van servir per a determinar l'espècie, el que es coneix com a material tipus, es troben conservats al Museu Geològic de la Xina, amb el número de registre: m13782; i al laboratori d'estructura cristal·lina de la Universitat xinesa de Geociències, amb el número de catàleg: no.ny-6-2z; totes dues institucions a Beijing (Xina).

## Formació i jaciments

Va ser descoberta a Nanyang, dins el comtat de Huaping (Yunnan, República Popular de la Xina), on es troba en forma de cristalls tabulars hexagonals de color verd clar de fins a 0,3 mm de diàmetre. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Wumuite» (en anglès). Mindat. [Consulta: 13 juliol 2021].
# Wentworth (Dakota del Sud)

Wentworth és una població dels Estats Units a l'estat de Dakota del Sud. Segons el cens del 2000 tenia 188 habitants.

## Demografia

Segons el cens del 2000, Wentworth tenia 188 habitants, 83 habitatges, i 54 famílies. La densitat de població era de 290,3 habitants per km².
Dels 83 habitatges en un 26,5% hi vivien nens de menys de 18 anys, en un 50,6% hi vivien parelles casades, en un 9,6% dones solteres, i en un 34,9% no eren unitats familiars. En el 25,3% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,7.
Per edats la població es repartia de la següent manera: un 21,3% tenia menys de 18 anys, un 11,2% entre 18 i 24, un 21,8% entre 25 i 44, un 30,3% de 45 a 60 i un 15,4% 65 anys o més.
L'edat mediana era de 42 anys. Per cada 100 dones de 18 o més anys hi havia 108,5 homes.
La renda mediana per habitatge era de 33.438 $ i la renda mediana per família de 36.042 $. Els homes tenien una renda mediana de 31.000 $ mentre que les dones 22.500 $. La renda per capita de la població era de 18.097 $. Cap de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wentworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Wentworth». American Fact Finder. Oficina del Cens dels Estats Units, 12-01-2010.
# Zakhara

Zakhara va ser un dels regnes elamites, situat probablement al sud de Warakshe, que és esmentat cap a l'any 2075 aC. Aquest regne, i d'altres regnes propers, agrupava una certa quantitat de ciutats amb uns dirigents que eren governadors o reis segons els llocs. Aquestes regions estaven confederades, i les dirigia el regne més poderós, segurament en aquella època Awan.

## Referències

* ↑ Cassin, Elena (et al.) (eds.). Los imperios del antuguo Oriente: del paleolítico a la mitad del segundo milenio. Madrid: Siglo XXI, 1979, p. 102. ISBN 8432301183.

## Enllaços externs

* The Cambridge Ancient History. Editat per Edwards I. E. S.
# Zuniceratop

El zuniceratop (Zuniceratops) és un gènere de dinosaure ceratop que va viure al Turonià mitjà del Cretaci superior en el que actualment és Nou Mèxic, Estats Units. Va viure uns 10 milions d'anys abans de l'aparició dels ceratòpsids i obre una finestra important pel que fa a la determinació dels seus ancestres.
# Prova broncodilatadora

La prova broncodilatadora utilitza l'espirometria per avaluar la possible reversibilitat de la broncoconstricció en malalties com l'asma.

## Indicacions

Aquest procediment s'indica en el diagnòstic i el seguiment de l'asma, i en la diferenciació entre l'asma i la MPOC.

## Procediment

Primer es realitza una espirometria per avaluar l'estat respiratori basal del pacient. El broncodilatador, generalment 400mcg de salbutamol, s'administra a continuació i després de 15-30 minuts es repeteix l'espirometria. Un augment en el FEV$_1$ de > 200 ml es considera un resultat positiu. Tingueu en compte, però, que aquesta xifra no s'aplica als nens, i que pot variar segons el resultat basal del pacient. Per això se sol aplicar més sovint el percentatge d'increment del FEV$_1$, que ha de ser superior o igual al 12%.

## Referències

* ↑ Pinyol, Montserrat. «Importància de l'espirometria en el diagnòstic i control de la MPOC». GenCat, 2009.
# Cono Este

El Cono Este és una de les sis àrees que conformen l'Àrea metropolitana de Lima. Està situat a l'est de la metròpoli i d'aquí li ve el seu nom. Els nivells socioeconòmic d'aquest districte són variats. Tanmateix, pertanyen principalment a la classe mitjana. Els residents més rics es poden trobar en uns quants districtes en aquesta àrea mentre molts limenys venen a aquesta àrea per escapar-se dels hiverns nuvolosos de Lima. Durant l'hivern, aquesta és l'única àrea de Lima que no és permanentment coberta per la boira. Les àrees més desenvolupades d'aquesta secció són les urbanitzacions de Chosica i Chaclacayo. Els menys desenvolupats són El Agustino ple de tuguris, i Cienguilla, que pràcticament no està urbanitzat. El districte d'Ate té un cert nivell d'industrialització.

## Districtes

Els districtes següents formen part del Cono Este:
* Ate
* Cieneguilla
* Chaclacayo
* El Agustino
* Lurigancho
* San Luis (Lima)
* Santa Anita

## Referències

* ↑ (castellà) INEI, Característiques per Cono i Districte Arxivat 2008-05-12 a Wayback Machine.